前赤壁賦_(古琴曲)

《 前赤壁賦 》 古琴曲 ， 北宋蘇軾作 。 是曲也 ， 按東坡以文章名世 ， 擅一時之雄 ， 列之顧問 ， 裨益良多 。 夫何被讒遠謫 。 公竟靡介於懷 ， 日事詩酒 ， 放舟赤壁 ， 撫江流而適興 ， 樂川澤以作賦 。 始寫秋夜景物 ， 既感洞簫悲鳴 ， 終慨英雄淪沒 ， 而又瞬夕造化 ， 取用風月 ， 此其胷次曠達 ， 真不以世故系情者 。 後人欣慕其文 ， 寫入絲桐 ， 蓋亦慕先生之高耳 。 審音者 ， 毋以利達縈心可也 。